Tekuvakasha Eswatini

Luhlangotsi  lwekuvasha Eswatini ibhizinisi lephumelelako. Tivakashi letinyenti letivakasha Eswatini  tichamuka eNingizimu Afrika tihamba ngemgwaco. Luhlangotsi lwekuvasha Eswatini lwacala kundlondlobala ngesikhatsi selubandlululo eNingizimu Afrika futsi loku ngiko lokufake sandla ekundlondlobaleni kwalo. Eswatini emasiko atsatfwa njengendlela lehamba embili yekukhanga tivakashi.

 Sikhatsi selubandlululo 
Kusebentisa indlela yekubusa  lebitwa ngekutsi yi-arpatheid eNingizimu Afrika kanye nemphi yembango yaseMozambique ngiko lokwenta kutsi live laseSwatini libe yindzawo yetivakashi esifundzeni sase Africa lesentasi. Loku kwenta kutsi  tekuvasha tindlondlobale Eswatini kusukela ngemnyaka wanga-1960 kuya ku-1990. Ngesikhatsi selubandlululo eNingizimu Afrika, i-Eswatini yakhanga tivakashi letinyenti ngekusebentisa imigomo leyehlukile kuneNingizimu Afrika. Tivakashi letinyenti betivakashela live laseSwatini ngaleso sikhatsi kute tibuke tinhlelo tamabonakudze nobe temidlalo lebetingakhoni kutibukela eNingizimu Afrika. Ngesikhatsi selubandlululo eNingizimu Afrika, i-Eswatini yaphindze yavumela kugembula ngalokusemtsetfweni kute idvonse tivakashi lokwaletsa kuchuma kwemnotfo.
Inombolo yetivakashi letivakashela e-Eswatini yakhula isuka ku-89,015 nga-1972 yaya ku-257,997 nga-1989. Ngemnyaka wa-1988 tekuvakasha betakha 3% we-GDP yase-Eswatini lobekwenta kutsi tendlule tintfo letitsengiselwe kulamanye emave nga 4%. Nanobe bukhosi base-Eswatini buvame kukhulunywa ngabo njengentfo ledvonsa tivakashi, tekuvakasha tiphindze tanconywa ngekutsi ngito letibangele kutsi i-Eswatini iphucuke. Nanobe kundlondlobala  kweluhlangotsi lwetekuvakasha Eswatini kusolwe ngekutsi kubangele kwandza kwekutsengisa ngemtimba, abukho bufakazi bekutsi kutsengisa ngemtimba kubangelwe kundlondlobala  kweluhlangotsi lwetekuvasha. Kundlondlobala kweluhlangotsi lwetekuvasha kubangele kutsi kutsengiswa kwemtimba kungasentelwa etimayini kwase kwentelwa emahhotela.

 Nasekuphele Lubandlululo 
Kuphela kwelubandlululo eNingizimu Afrika kanye nekuphela kweMphi Yembango eMozambique kwenta lamave akhanga tivakashi futsi loko kwanciphisa kundlondlobala kweluhlangotsi lwekuvakasha Eswatini. Tivakashi letinyenti letivakashela Eswatini tisuke tivakashele eMozambique kanye nase Ningizimu Afrika. Tivakashi letinyenti tihlala busuku bunye kantsi tivakashi letinyenti tivakasha lilanga linye tiphindze tijike. 

Ngenca yekubate kwaletinye tindlela letiyinhloko tekwakha imali, bantfu labanyenti batsi tekuvakasha Eswatini tingawukhulisa umnotfo esikhatsini lesitako. Kusukela yasungulwa nga-2003, i-Eswatini Tourism Board igcizelele kutsi i-Eswatini ngilo kuphela live lelinebukhosi emaveni lase Afrika lesentasi. Imikhosi yasebukhosini lefana njengemkhosi wencwala  kukholelwa kutsi ingaba nesandla lesikhulu ekukundlondlobaliseni luhlangotsi lwekuvakasha. Iphindze yetama kukhanga tivakashi ngekutsi tivakashele tindzawo letigcina tilwane letfitfolaka Eswatini.https://www.safaribookings.com/eswatini/parks Ngemnyaka wa 2006 i-Eswatini yasayina sivumelwano se-Lubombo Route kanye neNingizimu Afrika neMozambique. Lesivumelwano savumela tivakashi kutsi tihambe emaveni lamatsatfu nge-visa yinye.https://www.thekingdomofeswatini.com/news-blogs/eswatini-mozambique-mpumalanga-sign-triland-mou-at-africas-travel-indaba/

 Emave lakuchamuka khona tivashi 
Tivakashi letinyenti letivakasha Eswatini tisuke tichamuka kunankha emave lalandzelako:"The Kingdom of Eswatini: Official Tourism Website".
Country201620152014link=|alt=|border|23x23px South Africa814,220810,249856,492link=|alt=|border|23x23px Mozambique202,042181,271219,555link=|alt=|border|23x23px Zimbabwe49,29569,46758,624link=|alt=|border|23x23px Germany22,89521,51021,669link=|alt=|border|23x23px France21,25319,36014,152link=|alt=|border|23x23px Netherlands20,75017,41417,874link=|alt=|border|23x23px United States18,01417,98817,359link=|alt=|border|23x23px United Kingdom15,50314,64615,813link=|alt=|border|23x23px Pakistan7,4505,2164,242link=|alt=|border|23x23px India6,8675,1455,031link=|alt=|border|23x23px Portugal6,6106,0476,720link=|alt=|border|23x23px Botswana5,9695,8335,913link=|alt=|border|23x23px Lesotho5,6825,0925,554link=|alt=|border|23x23px Tanzania5,6596,3115,718Total1,278,5871,255,9011,324,621
Category:Eswatini
Category:Tekuvakasha
Category:Emasiko
Category:Kutsengisa ngemtimba
Category:Lubandlululo
Category:Mozambique
Category:Ningizimu Afrika